Dustin the Turkey
Dustin the Turkey (liet. Dustinas kalakutas) – lėlė personažas, populiarus Airijoje. Pirmą kartą personažas pasirodė RTÉ televizijos laidoje „The Den“ 1989 m. gruodį. Lėlė, kurią sukūrė Zigo ir Zago kūrėjai, didelio pripažinimo susilaukė vaikų laidoje „The Den“ ir ji yra išleidusi šešis albumus bei gausybę singlų. 2008 metais Dustinas kalakutas išrinktas Airijos atstovu 2008 m. „Eurovizijoje“, tačiau su kūriniu „Irelande Douze Pointe“ pusfinalyje užėmė 15 vietą ir į finalą nepateko. Euroviziniame kūrinyje yra minimi Bono ir Terry Wogan bei atsiprašoma už airių tradicinę šokių grupę „Riverdance“.